Tom Clancy
Thomas Leo Clancy Jr. (12. huhtikuuta 1947 Baltimore County, Maryland, Yhdysvallat – 1. lokakuuta 2013, Baltimore County, Maryland) oli yhdysvaltalainen menestyskirjailija, joka tunnetaan realistiseen kuvaukseen pyrkivistä, vakoiluun, sotilastekniikkaan ja kansainvälisiin suhteisiin painottuvista jännityskirjoista. Hänen on yleisesti katsottu aloittaneen niin sanotun "teknotrilleri"-kirjallisuuden, jonka muita tunnettuja tekijöitä ovat esimerkiksi Larry Bond, Michael Crichton ja Ralph Peters. Clancy on yksi nykyhetken tunnetuimmista ja luetuimmista kirjailijoista, ja hänen kirjoittamiaan kirjoja on painettu yhteensä noin 80 miljoonaa kappaletta.
Tombstonen taistelu
Tombstonen taistelu eli O. K. Corralin taistelu oli lainvalvojien ja lainsuojattomien välinen ammuskelu, joka käytiin Tombstonen kaupungissa Arizonassa 26. lokakuuta 1881. Taistelussa kuolivat lainsuojattomat Billy Clanton, Frank McLaury ja Tom McLaury. Ainoa hengissä selvinnyt lainsuojaton oli Ike Clanton. Lainvalvojista Virgil ja Morgan Earp, sekä Doc Holliday haavoittuivat, mutta Wyatt Earpille ei käynyt kuinkaan. Taistelupaikka oli O. K. Corral -niminen vuokratalli. Tieto tapahtuneesta levisi nopeasti lehtiin.